קאראס

קאראס אדער ניר-קאראס (אונגעריש: Nyírkarász אדער Karász) איז א דארף אין סאבאלטש-סאטמאר-בערעג ראיאן, אונגארן, 13 ק״מ דרום פון קליינווארדיין און 33 ק״מ צפון־מערב פון נירעדהאז. דאס דארף האט א באפעלקערונג פון 2,297 (לויטן צענזוס פון 2011). 

אידן האבן זיך באזעצט אין קאראס אין די אנפאנג דעם 18טן יארהונדערט. עס איז געווען א שול, תלמוד תורה און א חדר. די געמיינדע האט געהאט א רב, שוחט, מלמד און שמש. 
אין 1880 זענען געווען 220 אידן אין קאראס. רבי משה אברהם אייזענבערגער איז געווען רב און א מורה הוראה אין קאראס, צווישן 1850 און 1890.
אין די יארן פאר דעם צווייטן וועלט קריג, איז געווען רבי משה נחמיה ליפשיץ דער שוחט ומו"ץ אין קאראס.
אין 1930 זענען געווען 164 אידן אין דער קהילה.

 וועבלינקען
נ'ירקאראס NYIRKARASZ , אויף דעם וועבזייטל פון "בית התפוצות" (יידישע לעבן אין קאראס).

 רעפערענצן 

קאטעגאריע:אידישע יישובים אין אייראפע
קאַטעגאָריע:דערפער אין אונגארן